text: Føroyar hava í dag vunnið sín fyrst sigur í einari HM ella EM-undankapping. Dysturin móti Luksemborg endaði 24 – 22, eftir 11-10 í hálvleikinum Luksemborg – í Luksemborg.
text: #000000
text: Í dag løgdu Føroyar sera bragdliga fyri. Støðan var eina løtu 9-3, og tað sá út til, at talan fór at verða um sannførandi sigur. Tó koma stígur í og dysturin vendi næstu løtuni og Luksemborg megnaði at vinna seg fram aftur á javnleik. Fitta løtu í seinna hálvleiki reið tað um snarið. Tá ið tað restaðu tíggju minuttir var støðan 20 – 20, men síðstu tíggju minuttirnar vóru føroyingarnir teir drúgvaru og vunnu 24 – 22. Hetta var ikki minst Nicholas Satchwell at takka, tí hann hivaði tríggjar stórbjargingar fram seinastu løtuna av dystinum.
text: #000001
text: Fyrsta stóra korterið høvdu Føroyar fult tamarhald á og vóru eina løtu á odda 9-3. Verjan riggaði væl, Luksemborg gjørdi nógvar tekniskar villur, og okkara vóru til reiðar at revsa við fleiri mótálopum ið góvu mál. Álopsspælið kom tó ongantíð upp at sveima og steðgaði næstan heilt upp eina løtu, har nógv mistøk tíverri settu sín dám á. Bulmikli málverjin hjá Luksemburg kom í gongd, og hann helt fram at taka eftir steðgin og halda dystinum tøttum.
text: #000003
text: Tað var ikki tí, at føroyingarnir altíð avsluttaðu frálíka væl, men í nøkrum førum vístu millum annað Peter Krogh og Kjartan Johansen, ið var heilt lítið á vøllinum eftir steðgin, hegni við skotinum. Pætur Thomsen kom eisini inn og var tryggur av høgra vongi við sínum fýra skotum. Føroyar vóru á veg avstað aftur frá Luksemburg um miðjan 2. hálvleik, men so skoraði Luksemborg nøkur mál á rað og kom á javnt.
text: #000004
text: Seinastu løtuna hildu føroysku leikararnir høvdið kalt. Verjan, sum í høvusheitinum spældi væl, lukkaði rímiliga væl av, og tað var ein lykil, at Nicholas Satchwell kom í gongd. Málverjin tók trý frí skot á rað, eitt brotskøst harímillum. Tað var góðskan í avgerandi løtununum, og serliga stríðsviljin og viljin til at vinna, sum at enda bar á mál, og sum gjørdi at okkara endaðu kappingina væl og vunnu sín fyrsta undankappingardyst nakrantíð og fyrstu føroysku stigini í HM-undankapping.
text: #000005
text: Hesar 16 møta Svøríki og Íslandi
text: #000006
text: Hondbóltssambandið og shippingfyritøkan Navigare hava longt verandi stuðulsavtalu fram til 2026.
text: #000008